ΚΟΙΝΗ ΘΕΣΗ (ΕΚ) αριθ. 3/96

η οποία καθορίστηκε από το Συμβούλιο στις 22 Δεκεμβρίου 1995

για την έκδοση της οδηγίας 96/. . ./ΕΚ του Ευρωπαϊκού Κοινοβουλίου και του Συμβουλίου της . . . για την τροποποίηση της οδηγίας 70/220/ΕΟΚ για την προσέγγιση των νομοθεσιών των κρατών μελών σχετικά με τα μέτρα που πρέπει να ληφθούν κατά της ρύπανσης του αέρα από τις εκπομπές οχημάτων με κινητήρα

(96/C 37/03)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας σύμφωνα με τη διαδικσαία του άρθρου 189 Β της συνθήκης (3),

Εκτιμώντας:

ότι πρέπει να ληφθούν μέτρα στο πλαίσιο της υλοποίησης των στόχων εσωτερικής αγοράς 7 ότι η αγορά αυτή περιλαμβάνει ένα χώρο χωρίς εσωτερικά σύνορα, στον οποίο εξασφαλίζεται η ελεύθερη κυκλοφορία εμπορευμάτων, προσώπων, υπηρεσιών και κεφαλαίων 7

ότι στο πρώτο πρόγραμμα δράσης της Ευρωπαϊκής Κοινότητας για την προστασία του περιβάλλοντος (4), που εγκρίθηκε από το Συμβούλιο στις 22 Νοεμβρίου 1973, ζητείται να ληφθούν υπόψη οι πιο πρόσφατες επιστημονικές πρόοδοι για την καταπολέμηση της ατμοσφαιρικής ρύπανσης που προκαλείται από τα καυσαέρια των οχημάτων με κινητήρα και να τροποποιηθούν αναλόγως οι ήδη εκδοθείσες οδηγίες 7 ότι το πέμπτο πρόγραμμα δράσης, το οποίο ως προς τη γενική του προσέγγιση εγκρίθηκε από το Συμβούλιο με το ψήφισμα της 1ης Φεβρουαρίου 1993 (5), προβλέπει ότι πρέπει να καταβληθούν πρόσθετες προσπάθειες για να μειωθεί σημαντικά το σημερινό επίπεδο εκπομπών ρύπων από τα οχήματα με κινητήρα 7

ότι η επιδιωκόμενη μείωση των ρυπογόνων εκπομπών από τα μηχανοκίνητα οχήματα και η λειτουργία της εσωτερικής αγοράς για τα οχήματα δεν μπορούν να επιτευχθούν, επαρκώς, από τα κράτη μέλη μεμονωμένα και, επομένως, μπορούν να επιτευχθούν καλύτερα σε επίπεδο κοινοτικό με την προσέγγιση των νομοθεσιών των κρατών μελών όσον αφορά τα μέτρα τα οποία πρέπει να ληφθούν κατά της ατμοσφαιρικής ρύπανσης από τα οχήματα με κινητήρα 7

ότι έχει αναγνωρισθεί ότι η ανάπτυξη των μεταφορών στην Κοινότητα συνεπάγεται σημαντικές αρνητικές επιπτώσεις για το περιβάλλον και ότι υπάρχει κίνδυνος να οδηγήσει σε αύξουσα υποβάθμιση αυτού 7 ότι οι μέχρι τώρα διατυπωθείσες επίσημες προβλέψεις για την αύξηση της κυκλοφοριακής πυκνότητας ξεπεράστηκαν από την πραγματικότητα στο σύνολο της Κοινότητας και ότι, κατά συνέπεια, πρέπει να επιβληθούν αυστηρότατα πρότυπα για τα καυσαέρια όλων των μηχανοκίνητων οχημάτων 7

ότι η Επιτροπή έχει υιοθετήσει ένα ευρωπαϊκό πρόγραμμα για τις εκπομπές, τα καύσιμα και τις τεχνολογίες των κινητήρων (EPEFE) με σκοπό να εξασφαλιστεί ότι στις προτάσεις μελλοντικών οδηγιών για τις ρυπογόνες εκπομπές θα επιζητούνται οι καλύτερες δυνατές λύσεις για το περιβάλλον, τον καταναλωτή και την οικονομία 7 ότι το πρόγραμμα αυτό αφορά τη ρύπανση που οφείλεται τόσο στα οχήματα με κινητήρα όσο και στα καύσιμα αυτών 7

ότι η οδηγία 70/220/ΕΟΚ (6), η οποία έχει ως αντικείμενο τα μέτρα που πρέπει να ληφθούν κατά της ατμοσφαιρικής ρύπανσης που προκαλείται από τις εκπομπές των οχημάτων με κινητήρα, είναι μια επιμέρους οδηγία της διαδικασίας έγκρισης τύπου που θεσπίστηκε με την οδηγία 70/156/ΕΟΚ (7) 7

ότι η οδηγία 70/220/ΕΟΚ ορίζει τις οριακές τιμές των εκπομπών μονοξειδίου του άνθρακα και άκαυστων υδρογονανθράκων που προέρχονται από τους κινητήρες των οχημάτων αυτών 7 ότι αυτές οι οριακές τιμές μειώθηκαν για πρώτη φορά με την οδηγία 74/290/ΕΟΚ του Συμβουλίου (8) και συμπληρώθηκαν, σύμφωνα με την οδηγία 77/102/ΕΟΚ της Επιτροπής (9), με οριακές τιμές για τις επιτρεπτές εκπομπές οξειδίων του αζώτου 7 ότι οι οριακές τιμές γι' αυτούς τους τρεις τύπους ρύπανσης μειώθηκαν διαδοχικά από τις οδηγίες 78/665/ΕΟΚ του Συμβουλίου (10), 83/351/ΕΟΚ της Επιτροπής (11) και 88/76/ΕΟΚ της Επιτροπής (12) 7 ότι οιοριακές τιμές για τις εκπομπές ρυπογόνων σωματιδίων από τους κινητήρες ντίζελ θεσπίστηκαν από την οδηγία 88/436/ΕΟΚ (13) 7 ότι με την οδηγία 89/458/ΕΟΚ (1) θεσπίστηκαν αυστηρότερα ευρωπαϊκά πρότυπα για τις εκπομπές αερίων ρύπων από οχήματα με κινητήρα κάτω των 1 400 cm³ 7 ότι τα πρότυπα αυτά έχουν επεκταθεί σε όλα τα ιδιωτικής χρήσεως αυτοκίνητα ανεξαρτήτως κυβισμού με βάση βελτιωμένη ευρωπαϊκή διαδικασία δοκιμής, η οποία περιλαμβάνει κύκλο οδήγησης εκτός κατοικημένης περιοχής 7 ότι οι απαιτήσεις που σχετίζονται με τις εκπομπές από εξάτμιση και με την ανθεκτικότητα των εξαρτημάτων οχημάτων που παρεμβαίνουν στη μείωση των εκπομπών, καθώς και αυστηρότερα πρότυπα για τα ρυπογόνα σωματίδια που εκπέμπονται από οχήματα εξοπλισμένα με κινητήρες ντίζελ θεσπίστηκαν από την οδηγία 91/441/ΕΟΚ (2) 7 ότι τα ιδιωτικά αυτοκίνητα που έχουν σχεδιαστεί για να μεταφέρουν άνω των έξι επιβατών ή έχουν μέγιστη μάζα ανώτερη των 2 500 kg, τα ελαφρά επαγγελματικά οχήματα και τα οχήματα παντός εδάφους, τα οποία εμπίπτουν στο πεδίο εφαρμογής της οδηγίας 70/220/ΕΟΚ υπόκεινται με βάση την οδηγία 93/59/ΕΟΚ (3), σε πρότυπα εξίσου αυστηρά με εκείνα των ιδιωτικών αυτοκινήτων, λαμβανομένων υπόψη των ειδικών χαρακτηριστικών των οχημάτων αυτών 7 ότι τα πρότυπα για τα ιδιωτικά αυτοκίνητα έχουν καταστεί αυστηρότερα με την οδηγία 94/12/ΕΚ, η οποία εισήγαγε επίσης νέα μέθοδο για τον έλεγχο της συμμόρφωσης της παραγωγής 7 ότι απαιτείται να εναρμονισθούν τα πρότυπα για τα ελαφρά επαγγελματικά οχήματα με εκείνα των ιδιωτικής χρήσεως αυτοκινήτων ούτως ώστε να καταστούν τουλάχιστον εξίσου αυστηρά 7

ότι οι εργασίες της Επιτροπής στο πεδίο αυτό κατέδειξαν ότι η καλύτερη προς το παρόν διαθέσιμη τεχνολογία στην κοινοτική βιομηχανία μπορεί να βελτιωθεί περαιτέρω ώστε να μπορούν τα ελαφρά επαγγελματικά οχήματα να τηρούν αισθητά μειωμένα όρια εκπομπών 7 ότι το ίδιο ισχύει για τις νέες τεχνολογίες 7 ότι τα προτεινόμενα πρότυπα πρέπει να ισχύουν τόσο για την έγκριση των νέων τύπων οχημάτων όσο και για τον έλεγχο συμμόρφωσης της παραγωγής, καθόσον η τροποποιηθείσα μέθοδος δειγματοληψίας και στατιστικής αξιολόγησης επιτρέπει να εξαλειφθούν οι ανοχές σε σχέση με τις οριακές τιμές που είχαν προβλεφθεί στα πλαίσια της οδηγία 70/220/ΕΟΚ κατά τα προηγούμενα στάδια μείωσης των τιμών 7

ότι η Επιτροπή εξέτασε κατά πόσο είναι εφικτό να συγχωνευθούν οι κλάσεις II και III των οχημάτων, καθώς και οι πραγματικές συνθήκες οδήγησης των ελαφρών επαγγελματικών οχημάτων εντός και εκτός κατοικημένης περιοχής, καθώς και τα ιδιαίτερα χαρακτηριστικά των οχημάτων αυτών 7

ότι πρέπει να επιτραπεί στα κράτη μέλη να ενθαρρύνουν την κυκλοφορία οχημάτων τα οποία πληρούν τις απαιτήσεις που έχουν θεσπισθεί σε κοινοτικό επίπεδο με την παροχή φορολογικών κινήτρων τα οποία πρέπει να συμφωνούν με τις διατάξεις της συνθήκης και να πληρούν ορισμένες προϋποθέσειες προς αποφυγή στρεβλώσεων της εσωτερικής αγοράς 7 ότι η παρούσα οδηγία δεν θίγει το δικαίωμα των κρατών μελών να συμπεριλαμβάνουν τις εκπομπές ρύπων και άλλων ουσιών στη βάση υπολογισμού των φόρων κυκλοφορίας των οχημάτων με κινητήρα 7

ότι η απαίτηση της παρούσας οδηγίας για εκ των προτέρων κοινοποίηση νοείται με την επιφύλαξη των απαιτήσεων κοινοποίησης που προβλέπονται από άλλες διατάξεις του κοινοτικού δικαίου, και ιδίως από το άρθρο 93 παράγραφος 3 της συνθήκης 7

ότι το Συμβούλιο θα πρέπει να θεσπίσει το αργότερο στις 31 Δεκεμβρίου 1997 τις απαιτήσεις που θα ισχύουν για το στάδιο που αρχίζει το έτος 2000 με βάση πρόταση που πρέπει να υποβάλει η Επιτροπή πριν από τις 30 Ιουνίου 1996 7 ότι η πρόταση αυτή πρέπει να αποσκοπεί σε ουσιαστική μείωση των εκπομπών των ελαφρών επαγγελματικών οχημάτων 7

ότι τα μέτρα μείωσης των εκπομπών που ρυπαίνουν τον αέρα από το 2000 και εξής πρέπει να εγγράφονται στο πλαίσιο μιας ολοκληρωμένης και πολύπλευρης προσέγγισης που να περιλαμβάνει όλα τα μέτρα που αποσκοπούν στη μείωση της ατμοσφαιρικής ρύπανσης από την οδική κυκλοφορία 7 ότι όλες οι παράμετροι που απαριθμούνται στο άρθρο 4 της οδηγίας 94/12/ΕΟΚ τυγχάνουν εν προκειμένω εφαρμογής 7 ότι για τις απαιτήσεις που θα ισχύσουν από το έτος 2000, ο στόχος, όσον αφορά τα ελαφρά επαγγελματικά οχήματα, θα πρέπει να είναι ο καθορισμός απαιτήσεων αυστηρότητας ισοδύναμης με τις προβλεπόμενες για τα ιδιωτικά αυτοκίνητα που χρησιμοποιούν την τεχνολογία μείωσης των εκπομπών ενιαίας τεχνικής στάθμης και που να λαμβάνουν υπόψη τα ιδιαίτερα χαρακτηριστικά των ελαφρών επαγγελματικών οχημάτων, καθώς επίσης, για τα οχήματα των κλάσεων II και III της κατηγορίας Ν1, την ανάγκη να μελετηθούν προδιαγραφές ανθεκτικότητος 7 ότι η Επιτροπή πρέπει να αναλύσει τις πτυχές που αφορούν το περιβάλλον, την τεχνολογία και τη σχέση κόστους-αποτελεσματικότητας, και να δώσει, πριν από το τέλος Ιουνίου 1996, ποσοτικούς στόχους για τη θέσπιση κοινοτικών μέτρων εφαρμοστέων από το έτος 2000,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το παράρτημα I της οδηγίας 70/220/ΕΟΚ τροποποιείται σύμφωνα με το παράρτημα της παρούσας οδηγίας.

Άρθρο 2

1. Από την 1η Οκτωβρίου 1996 τα κράτη μέλη δέχονται να συμμορφωθούν προς τις απαιτήσεις της οδηγίας 70/220/ΕΟΚ, όπως τροποποιείται από την παρούσα οδηγία, για τους σκοπούς του άρθρου 4 παράγραφος 1 και του άρθρου 7 παράγραφος 1 της οδηγίας 70/156/ΕΟΚ.

2. Από την 1η Οκτωβρίου 1996 για τα οχήματα της κλάσης I και από την 1η Ιανουαρίου 1998 για τα οχήματα των κλάσεων II και III, τα κράτη μέλη δεν χορηγούν πλέον:

- έγκριση τύπου ΕΚ σύμφωνα με το άρθρο 4 παράγραφος 1 της οδηγίας 70/156/ΕΚ, ή

- εθνική έγκριση τύπου, εκτός εάν γίνεται χρήση του άρθρου 8 παράγραφος 2 της οδηγίας 70/156/ΕΟΚ,

για έναν τύπο οχήματος, για λόγους συνδεόμενους με την ατμοσφαιρική ρύπανση που προκαλείται από εκπομπές, εφόσον δεν πληροί τις απαιτήσεις της οδηγίας 70/220/ΕΟΚ, όπως τροποποιείται από την παρούσα οδηγία.

3. Από την 1η Οκτωβρίου 1997, για τα οχήματα της κλάσης I και από την 1η Οκτωβρίου 1998 για τα οχήματα των κλάσεων II και III, τα κράτη μέλη πρέπει:

- να θεωρούν ότι τα πιστοποιητικά πιστότητας που συνοδεύουν τα νέα οχήματα σύμφωνα με τις διατάξεις της οδηγίας 70/156/ΕΟΚ δεν είναι πλέον έγκυρα για τους σκοπούς του άρθρου 7 παράγραφος 1 της εν λόγω οδηγίας, και

- να αρνούνται τη χορήγηση πινακίδων κυκλοφορίας, την πώληση ή τη θέση σε κυκλοφορία νέων οχημάτων τα οποία δεν συνοδεύονται από πιστοποιητικό πιστότητας σύμφωνα με την οδηγία 70/156/ΕΟΚ, εκτός εάν γίνεται χρήση του άρθρου 8 παράγραφος 2 της οδηγίας 70/156/ΕΟΚ,

για λόγους συνδεομένους με την ατμοσφαιρική ρύπανση που προκαλείται από εκπομπές, εφόσον τα οχήματα δεν πληρούν τις απαιτήσεις της οδηγίας 70/220/ΕΟΚ, όπως τροποποιείται από την παρούσα οδηγία.

Για τα οχήματα των οποίων η σχέση ισχύος/βάρους είναι μικρότερη ή ίση με 30 kW/t και η μέγιστη ταχύτητα δεν υπερβαίνει τα 130 km/h, οι ημερομηνίες που προβλέπονται στο πρώτο εδάφιο αντικαθίστανται από τις ημερομηνίες 1η Οκτωβρίου 1998 και 1η Οκτωβρίου 1999, αντιστοίχως.

Άρθρο 3

Τα κράτη μέλη μπορούν να προβλέπουν φορολογικά κίνητρα μόνον όταν πρόκειται για οχήματα με κινητήρα σύμφωνα με την οδηγία 70/220/ΕΟΚ, όπως τροποποιείται από την παρούσα οδηγία. Τα κίνητρα αυτά πρέπει να συμφωνούν προς τις διατάξεις της συνθήκης και να πληρούν τους ακόλουθους όρους:

- πρέπει να ισχύουν για όλα τα νέα οχήματα που διατίθενται προς πώληση στην αγορά κράτους μέλους και τα οποία πληρούν ήδη τις προδιαγραφές της οδηγίας 70/220/ΕΟΚ, όπως τροποποιείται από την παρούσα οδηγία.

- πρέπει να καταργηθούν μόλις αρχίσουν να εφαρμόζονται υποχρεωτικά οι τιμές εκπομπών όπως καθορίζεται στο άρθρο 2 παράγραφος 3 για τα νέα οχήματα με κινητήρα,

- για κάθε τύπο οχήματος με κινητήρα πρέπει να αντιπροσωπεύουν ποσό χαμηλότερο από το επιπλέον κόστος των επιβαλλομένων τεχνικών λύσεων και της τοποθέτησής τους επί του οχήματος προς διασφάλιση της τήρησης των καθορισμένων τιμών.

Η Επιτροπή ενημερώνεται, εγκαίρως, ως προς τα σχέδια θέσπισης ή τροποποίησης των φορολογικών κινήτρων που αναφέρονται στο πρώτο εδάφιο, ούτως ώστε να μπορεί να υποβάλει τις παρατηρήσεις της.

Άρθρο 4

Το Συμβούλιο, ενεργώντας υπό τις προϋποθέσεις που προβλέπονται στη συνθήκη, λαμβάνει το αργότερο στις 31 Δεκεμβρίου 1997 θέση επί των προτάσεων τις οποίες θα υποβάλει το αργότερο στις 30 Ιουνίου 1996 η Επιτροπή για ένα νέο στάδιο μείωσης, μέσω κοινοτικών μέτρων, της ατμοσφαιρικής ρύπανσης από τις εκπομπές των οχημάτων με κινητήρα που καλύπτονται από την παρούσα οδηγία. Τα μέτρα αυτά θα ισχύσουν από το έτος 2000.

Στις προτάσεις αυτές, η Επιτροπή ακολουθεί την προσέγγιση που εκτίθεται στο άρθρο 4 της οδηγίας 94/12/ΕΚ.

Άρθρο 5

1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία πριν από την 1η Οκτωβρίου 1996. Ενημερώνουν αμέσως την Επιτροπή σχετικά.

Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.

2. Τα κράτη μέλη κοινοποιούν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπει η παρούσα οδηγία.

Άρθρο 6

Η παρούσα οδηγία αρχίζει να ισχύει την 20ή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 7

Η παρούσα οδηγία απευθύνεται στα κράτη μέλη.

. . .

Για το Ευρωπαϊκό Κοινοβούλιο

Ο Πρόδρος

Για το Συμβούλιο

Ο Πρόεδρος

(1) ΕΕ αριθ. C 390 της 31. 12. 1994, σ. 26.

(2) ΕΕ αριθ. C 201 της 26. 7. 1993, σ. 9.

(3) Γνώμη του Ευρωπαϊκού Κοινοβουλίου της . . . (δεν έχει ακόμα δημοσιευθεί στην Επίσημη Εφημερίδα), κοινή θέση του Συμβουλίου της . . . (δεν έχει ακόμα δημοσιευθεί στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν έχει ακόμα δημοσιευθεί στην Επίσημη Εφημερίδα).

(4) ΕΕ αριθ. C 112 της 20. 12. 1973, σ. 1.

(5) ΕΕ αριθ. C 138 της 17. 5. 1993, σ. 1.

(6) ΕΕ αριθ. L 76 της 6. 4. 1970, σ. 1. Οδηγία όπως τροποποιήθηκε τελευταία από την οδηγία 94/12/ΕΚ (ΕΕ αριθ. L 100 της 19. 4. 1994, σ. 42).

(7) ΕΕ αριθ. L 42 της 23. 2. 1970, σ. 1. Οδηγία όπως τροποποιήθηκε τελευταία από την οδηγία 93/81/ΕΟΚ της Επιτροπής (ΕΕ αριθ. L 264 της 23. 10. 1993, σ. 49).

(8) ΕΕ αριθ. L 159 της 15. 6. 1974, σ. 61.

(9) ΕΕ αριθ. L 32 της 3. 2. 1977, σ. 32.

(10) ΕΕ αριθ. L 223 της 14. 8. 1978, σ. 48.

(11) ΕΕ αριθ. L 197 της 20. 7. 1983, σ. 1.

(12) ΕΕ αριθ. L 36 της 9. 2. 1988, σ. 1.

(13) ΕΕ αριθ. L 214 της 6. 8. 1988, σ. 1.

(1) ΕΕ αριθ. L 226 της 3. 8. 1989, σ. 1.

(2) ΕΕ αριθ. L 242 της 30. 8. 1991, σ. 1.

(3) ΕΕ αριθ. L 186 της 28. 7. 1993, σ. 21.

ΠΑΡΑΡΤΗΜΑ

Τροποποιήσεις των παραρτημάτων της οδηγίας 70/220/ΕΟΚ όπως τροποποιήθηκε από την οδηγία 93/59/ΕΟΚ

Ο πίνακας του τμήματος 5.3.1.4 αντικαθίσταται από τον ακόλουθο πίνακα:

>ΘΕΣΗ ΠΗΝΑΚΑ>

</(BLK0)NOTES>

</(BLK0)TBL>

(**) Εκτός από:

- τα οχήματα που έχουν σχεδιαστεί για να μεταφέρουν περισσότερα από έξι άτομα συμπεριλαμβανομένου του οδηγού,

- τα οχήματα, των οποίων η μέγιστη μάζα υπερβαίνει τα 2 500 κγ.

(***) Και τα οχήματα της κατηγορίας Μ που προσδιορίζονται στην υποσημείωση (**).

ΣΚΕΠΤΙΚΟ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

1. Στις 19 Δεκεμβρίου 1994 η Επιτροπή υπέβαλε πρόταση, βασιζόμενη στο άρθρο 100 Α της συνθήκης ΕΚ, για την τροποποίηση της οδηγίας 70/220/ΕΟΚ για την προσέγγιση των νομοθεσιών των κρατών μελών σχετικά με τα μέτρα που πρέπει να ληφθούν κατά της ρύπανσης του αέρα από τις εκπομπές των οχημάτων με κινητήρα.

2. Το Ευρωπαϊκό Κοινοβούλιο έδωσε τη γνώμη του για την πρόταση της Επιτροπής στις 20 Σεπτεμβρίου 1995, προτείνοντας δεκαοκτώ τροπολογίες. Η Επιτροπή, λαμβάνοντας υπόψη της τη γνώμη αυτή, υπέβαλε στις 5 Οκτωβρίου 1995 τροποποιημένη πρόταση στην οποία έχουν ενσωματωθεί τέσσερις από τις τροπολογίες του Κοινοβουλίου.

3. Η Οικονομική και Κοινωνική Επιτροπή έδωσε τη γνώμη της στις 27 Απριλίου 1995.

4. Στις 22 Δεκεμβρίου 1995 το Συμβούλιο ενέκρινε κοινή θέση σχετικά με την πρόταση της Επιτροπής σύμφωνα με το άρθρο 189 Β της συνθήκης.

II. ΣΤΟΧΟΣ

5. Ο κύριος στόχος της πρότασης οδηγίας είναι να καταστούν οι κανόνες για τις εκπομπές ρύπων από τα ελαφρά επαγγελματικά οχήματα εξίσου αυστηροί προς εκείνους που εφαρμόζονται στα ιδιωτικά οχήματα, όπως ορίζονται στην οδηγία 94/12/ΕΚ.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

6. Το Συμβούλιο ακολούθησε την πρόταση της Επιτροπής, με εξαίρεση δύο σημεία

α) όσον αφορά τις οριακές τιμές που αναφέρονταν στο παράρτημα της πρότασης οδηγίας, το Συμβούλιο προτίμησε αυστηρότερες τιμές για τη συνδυασμένη μάζα υδρογονανθράκων και οξειδίων αζώτου καθώς και για τη μάζα σωματιδίων που θα εφαρμόζονται:

- στα οχήματα των κλάσεων II και III της κατηγορίας Ν1,

- στους κινητήρες ντίζελ άμεσης έγχυσης που προορίζονται για τα οχήματα αυτά 7

β) δεδομένου ότι η ημερομηνία την οποία είχε προτείνει η Επιτροπή για την έναρξη εφαρμογής των νέων μέτρων (1η Οκτωβρίου 1995) παρήλθε ήδη, το Συμβούλιο όρισε ως νέα ημερομηνία την 1η Οκτωβρίου 1996, ώστε να διαθέτουν τα κράτη μέλη έξι μήνες για τη μεταφορά της οδηγίας στο εσωτερικό τους δίκαιο, και κατά συνέπεια μετέθεσε και τις άλλες ημερομηνίες που αναφέρονται στο άρθρο 2.

Το Συμβούλιο ενσωμάτωσε εξάλλου στην κοινή θέση τις τέσσερις τροποποιήσεις που πρότεινε η Επιτροπή σύμφωνα με τη γνώμη του Κοινοβουλίου.